Batik Tulis Garutan

Batik Garutan 250pxSalah sahiji motif has Batik Garutan. Asal Kabupatén Garut, Jawa Barat Jinis utama Batik Tulis, Batik Cap Mangsa Jaya 1967 - 1985 Ciri has warna Gumading (Krem/Gading), Soga Motif utama Géométrik, Flora, Fauna
Batik Tulis Garutan nyaéta seni karajinan batik anu asalna ti Kabupatén Garut, Jawa Barat. Kagiatan jeung usaha dina widang ngabatik di Garut mangrupa warisan ti karuhun nu lumangsung turun temurun sarta geus mekar lila saméméh merdéka.

 Sajarah jeung Kamekaran 
Seni ngolah lawon di Tatar Sunda parantos lami kacatat. Jonathan Rigg (1862) nyatet yén istilah Batik miboga harti kagiatan ngalukis atawa méré rupa-rupa kelir dina lawon dumasar kana tata cara urang Jawa (kaasup Sunda), ku cara ngagunakeun lilin (malam) sarta celep/pewarna.Rigg, Jonathan. (1862). A Dictionary of the Sunda Language of Java. Batavia: Lange & Co. Kaca 41.

Dina taun 1945, Batik Garut beuki sohor ku sebutan Batik Tulis Garutan. Ieu karajinan ngalaman mangsa kajugalaanana antara taun 1967-1985 nu ngawengku 126 unit usaha. Sanajan kitu, dina mekarkeunana, hasil produksi Garutan kungsi ngalaman turun alatan beuki melesatna batik printing, kurangna minat para nonoman "generasi penerus", sarta kurangna bahan, modal, ogé stratégi pamasaranana. 

 Ciri Khas sarta Visual 
Wanda motif Batik Garutan ngagambarkeun ciri tina kahirupan sosial budaya, falsafah hirup, sarta adat istiadat urang Sunda. Sababaraha ciri visualna nyaéta:

 Motif Géométrik: Wanguna géométrik nu ngagambarkeun minangka ciri has rupaning pamaésna, biasana ngajugjug kana garis diagonal, wentuk kawung, atawa belah ketupat.
 Flora jeung Fauna: Wangun liana tina motif Batik Garut di antarana diangkat tina alam.
 Warna Has: Karakteristikna lolobana ngagunakeun warna gading (gumading) nu dipapaés ku warna nu leuwih kolot atawa kontras liana. Jonathan Rigg ogé nyatet istilah Gumading salaku kelir konéng gading.Rigg (1862), kaca 126.
 Fungsi jeung Produksi 
Batik Garutan umumna digunakeun pikeun kaén sinjang, tapi bisa ogé dipaké pikeun nyumponan kabutuhan sandang liana. Kiwari, pangrajin  batik garutan puseurna aya di Garut Kota. Kapasitas produksina per taun rata-rata nepi ka 1.296 potong.

 Téknis sarta Bahan 
Dina prosésna, Batik Garutan ngagunakeun bahan utama anu geus dipikawanoh ti abad ka-19, sakumaha anu dicatat ku Rigg (1862):
 Soga: Jinis tanggel celep (pewarna alami) pikeun ngahasilkeun warna coklat.Rigg (1862), kaca 454.
 Malam: Lilin tina sayang nyiruan pikeun nahan warna.Rigg (1862), kaca 267.

 Rujukan 

 Pustaka 
 Rigg, Jonathan. (1862). A Dictionary of the Sunda Language of Java. Batavia: Lange & Co.

Kategori:Batik Indonésia
Kategori:Budaya Sunda
Kategori:Kabupatén Garut